Quan entramos en a historia, os primers pobladors bien conoixitos d'Ucraína son os scitas. Herodoto escribió sobre ellos en o sieglo V aC; seguntes tradicions locals replegatas por ell, os scitas heban feito fuera a os cimerios que i viviban antes en o territorio, y que se'n fuoron ta Anatolia. Os dos pueblos, cimerios y scitas, yeran pueblos de luengas indo-europeas, encara que recibioron influencias de l'antiga Grecia a traviés de Crimea.